### ****ცნობა****

### ****ადმინისტრაციულ–სამართლებრივი აქტების გამოცემის მიზნით ადმინისტრაციული წარმოების დაწყების თაობაზე.****

წალენჯიხის მუნიციპალიტეტის საკრებულოში დაწყებულია ადმინისტრაციული წარმოება „წალენჯიხის მუნიციპალიტეტის 2019 წლის ბიუჯეტის პროექტის შესახებ“ ნორმატიული ადმინისტრაციულ-სამართლებრივი აქტის მისაღებად. წალენჯიხის მუნიციპალიტეტის 2019 წლის ბიუჯეტის და წალენჯიხის მუნიციპალიტეტის ხედვისა და საშუალოვადიანი პრიორიტეტების დოკუმენტის პროექტები განთავსდა საკრებულოს ვებგვერდზე და საინფორმაციო დაფაზე, ამასთან განსახილველად გადაეცა საკრებულოს წევრებს, კომისიებსა და ფრაქციებს.

**კომისიებსა და ფრაქციებში საკითხების განხილვა გაიმართება შემდეგი გრაფიკით:**

**1.** საკრებულოს სოციალურ საკითხთა კომისია – 20 ნოემბერს 11 საათზე.

2. საკრებულოს საფინანსო–საბიუჯეტო საკითხთა კომისია – 20 ნოემბერს 12 საათზე.

3.საკრებულოს სივრცით-ტერიტორიული დაგეგმარებისა და ინფრასტრუქტურის კომისია–20 ნოემბერს 13 საათზე.

4.საკრებულოს ქონების მართვისა და ბუნებრივი რესურსების საკითხების კომისია– 20 ნოემბერს 14 საათზე.

**5**. საკრებულოს იურიდიულ, სამანდატო და საპროცედურო საკითხთა კომისია – 20 ნოემბერს 15 საათზე.

**6.**ფრაქცია „ერთიანი ნაციონალური მოძრაობა“ – 21 ნოემბერს 12 საათზე.

7.ფრაქცია „ქართული ოცნება–მრეწველობა გადაარჩენს საქართველოს“ – 21 ნოემბერს 14 საათზე.

8. ფრაქცია „ქართული ოცნება –კონსერვატორები“ – 21 ნოემბერს 15 საათზე.

**9.** ფრაქცია „ქართული ოცნება –დემოკრატიული საქართველო“–  21 ნოემბერს 16 საათზე.

განსახილველ საკითხებთან დაკავშირებით, საკრებულოს საფინანსო-საბიუჯეტო კომისიის დასკვნის, საკრებულოს სხვა კომისიების, საკრებულოს ფრაქციების, საკრებულოს წევრების, საზოგადოებრივი ორგანიზაციების, იურიდიული პირების, მოქალაქეების წინადადებების, შენიშვნებისა და შეფასებების წარმოდგენა საკრებულოს აპარატში უნდა განხორციელდეს არაუგვიანეს მ/წლის 22 ნოემბერისა. (მის.ქ. წალენჯიხა, სალიას ქ. N5 აპარატის უფროსი იზოლდა მოლაშხია. **ტ. 599 85 71 02)**.

საკრებულოს სხდომა „წალენჯიხის მუნიციპალიტეტის 2019 წლის ბიუჯეტის დამტკიცების თაობაზე“ გაიმართება 2018 წლის დეკემბრის თვეში (თარიღზე ინფორმაცია გამოქვეყნდება დამატებით).

**წალენჯიხის მუნიციპალიტეტის საკრებულოს აპარატი**